นางงามนานาชาติ

มิสอินเตอร์เนชันแนล หรือ นางงามนานาชาติ () เป็นการประกวดความงามระดับนานาชาติที่สำคัญ หรือ 1 ใน 5 แกรนด์สแลมของเวทีนางงาม โดยเริ่มจัดการประกวดครั้งแรกเมื่อปี ค.ศ. 1960 ที่ลองบีช สหรัฐ แต่ต่อมาเมื่อปี ค.ศ. 1967 ได้ย้ายจากสหรัฐไปประกวดที่ประเทศญี่ปุ่น ในปัจจุบัน การประกวดได้จัดขึ้นที่ประเทศญี่ปุ่นเป็นส่วนใหญ่

ผู้ดำรงตำแหน่งนางงามนานาชาติคนปัจจุบันคือ กาตาลินา ดูเก จากประเทศโคลอมเบีย ได้รับตำแหน่งเมื่อวันที่ 27 พฤศจิกายน ค.ศ. 2025 

 ประวัติ 

การประกวดนางงามนานาชาติก่อตั้งขึ้นที่เมืองลองบีช รัฐแคลิฟอร์เนีย สหรัฐอเมริกา ในปี ค.ศ. 1960, หลังจากการประกวด มิสยูนิเวิร์ส ย้ายไปจัดที่ ไมอามีบีช, ฟลอริดา การประกวดถูกจัดขึ้นที่ลองบีชจนถึงปี 1967, ก่อนจะย้ายไปประเทศญี่ปุ่นในช่วงปี 1968–1970 โดยจัดในเมืองเดียวกันกับงาน Expo '70 สำหรับปี 1971 การประกวดกลับมาจัดที่ลองบีชอีกครั้ง แต่หลังจากนั้นได้จัดขึ้นในประเทศญี่ปุ่นเป็นประจำทุกปีจนถึงปี 2003 และตั้งแต่ปี 2004 เป็นต้นมา การประกวดสลับจัดระหว่างประเทศญี่ปุ่นและประเทศจีน ผู้ชนะคนแรกในปี 1960 คือ เอสเตลา มาร์เกซ จากโคลอมเบีย

นับแต่นั้น ญี่ปุ่นได้กลายเป็นเจ้าภาพหลัก โดยการประกวดมักจัดขึ้นในช่วงฤดูใบไม้ร่วง เดือนตุลาคมหรือพฤศจิกายน การประกวดยังเป็นที่รู้จักในชื่อ “Miss International Beauty”. แนวทางหรือภารกิจของการประกวดคือ “สร้างโลกที่ผู้หญิงสามารถใช้ชีวิตด้วยความคิดบวก ความแข็งแกร่งภายใน และความเป็นตัวของตัวเอง”. สโลแกนของมิสอินเตอร์เนชั่นแนลคือ “สร้างความเข้าใจที่ถูกต้องเกี่ยวกับญี่ปุ่นในเวทีนานาชาติ” และ “บรรลุสันติภาพของโลกผ่านความเข้าใจซึ่งกันและกัน” และในช่วงหลังได้เพิ่มสโลแกนใหม่คือ “Cheer All Women”.

ผู้ชนะการประกวด นางงามนานาชาติ 2012 อิกูมิ โยชิมัตสึ จากญี่ปุ่น ไม่สามารถสวมมงกุฎให้ผู้สืบตำแหน่งได้ เนื่องจากมีข้อพิพาทกับบริษัทต้นสังกัดที่มีการข่มขู่ความปลอดภัยของเธอ รวมถึงในคืนประกวดด้วย; ทำให้ นางงามนานาชาติ 2008 อาเลฆันดรา อันเดรว เป็นผู้สวมมงกุฎให้กับ บีอา โรส ซานตีอาโก จากฟิลิปปินส์ในปี นางงามนานาชาติ 2013. องค์กรถูกวิพากษ์วิจารณ์ว่าขอให้โยชิมัตสึ “แกล้งป่วยและเงียบไว้” เพื่อหลีกเลี่ยงเรื่องอื้อฉาวที่เกี่ยวข้องกับบริษัทผู้ผลิตญี่ปุ่นซึ่งประธานบริษัทถูกกล่าวหาว่าคุกคามเธอ. ในปี 2017 เควิน ลีเลียนา จากอินโดนีเซีย กลายเป็นผู้หญิงมุสลิมคนแรกที่คว้ามงกุฎมิสอินเตอร์เนชั่นแนล การประกวดในปี 2020 และ 2021 ถูกยกเลิกเป็นครั้งที่สองและสามนับตั้งแต่ปี 1966 เนื่องจากการแพร่ระบาดของ โควิด-19 และรัฐบาลญี่ปุ่นสั่งห้ามจัดงานนานาชาติ สืบเนื่องจากการเลื่อนการแข่งขัน โอลิมปิกฤดูร้อน 2020.

 มงกุฎของนางงามนานาชาติ 
 มงกุฎมิกิโมโตะ (Mikimoto Crown) (1970–1998; 2015–2019) ออกแบบโดย โทโมฮิโระ ยามาจิ (Tomohiro Yamaji) จากบริษัท Mikimoto ผู้สนับสนุนอัญมณีอย่างเป็นทางการขององค์กรมิสอินเตอร์เนชันแนล มีน้ำหนัก 575.31 กรัม ทำจากทองคำ 14k และ 18k ประดับไข่มุก South Sea และอะโกย่า (Akoya) จำนวน 650 เม็ด ขนาด 3–18 มม. มูลค่าประมาณ 350,000 ดอลลาร์สหรัฐ มงกุฎนี้ออกแบบขึ้นบน เกาะไข่มุกมิคิโมโตะ ประเทศญี่ปุ่น และกลับมาใช้อีกครั้งในยุคใหม่โดยเริ่มจาก นางงามนานาชาติ 2013 พร้อมเซ็ตมงกุฎสำหรับรองที่มีทั้งหมด 4 ชุด มงกุฎถูกปลดประจำการหลังจาก สิรีธร ลีห์อร่ามวัฒน์ จากประเทศไทย สวมในปี นางงามนานาชาติ 2019

 มงกุฎCouple of Horses (1999–2005; 2007–2014) ถูกใช้ในการประกวดระหว่างปี 1999–2005 และ 2007–2014 ออกแบบโดย โทโมฮิโระ ยามาจิ เช่นเดียวกับมงกุฎมิคิโมโตะ ออกแบบลวดลาย คู่ม้า อันเป็นสัญลักษณ์ โดดเด่นด้วยไข่มุก South Sea และ Akoya รวม 530 เม็ด มีชุดมงกุฎรอง 4 ชุดสำหรับผู้ได้รับตำแหน่งรอง ใช้ครั้งสุดท้ายในปี 2015 เมื่อ บาเลริ เอร์นันเดซ จากเปอร์โตริโก สวมตำแหน่ง

 มงกุฎCrystal Crown (2006) หรือที่รู้จักในชื่อ Maki Diamond Tiara ใช้เพียงครั้งเดียวในปี 2006 เมื่อ ดานิเอลา ดิ ยาโกโม จากเวเนซุเอลา คว้าตำแหน่งมิสอินเตอร์เนชั่นแนล มูลค่าประมาณ 150,000 ดอลลาร์สหรัฐ ทำจากทองคำขาวและทองคำเหลือง 18 กะรัต ประดับอัญมณีกว่า 1,000 เม็ด เธอเป็นผู้ถือครองตำแหน่งเพียงคนเดียวที่เคยสวมมงกุฎนี้ Retrieved on 11 April 2008.
 มงกุฎLong Beach Pearl (ค.ศ. 2022–ปัจจุบัน) มงกุฎนี้ออกแบบโดย บ๊วย ถิ มี่ แค็ง (Bùi Thị Mỹ Cảnh) ผู้ก่อตั้ง Long Beach Pearl ซึ่งเป็นผู้สนับสนุนมงกุฎอย่างเป็นทางการขององค์กรมิสอินเตอร์เนชั่นแนล ใช้ครั้งแรกในการประกวด นางงามนานาชาติ 2022 มงกุฎนางงามนานาชาติ 2022 มีธีม ซากุระรับแสงอาทิตย์ฤดูใบไม้ผลิ ได้แรงบันดาลใจจากความงามของดอกซากุระที่บานรับแสงแดดยามเช้า อันเป็นสัญลักษณ์ของความหวัง ความสดใส และการเริ่มต้นใหม่ ดอกซากุระยังเป็นสัญลักษณ์ทางวัฒนธรรมของญี่ปุ่น ทั้งความแข็งแกร่ง ความงดงาม และจิตวิญญาณของผู้คนการออกแบบประกอบด้วย ไข่มุกสีขาวบริสุทธิ์ 333 เม็ด แทนดอกซากุระที่กำลังผลิบาน เป็นเลขมงคลที่สื่อถึงโชคดี ความกระตือรือร้น และอายุยืน จุดเด่นคือ ไข่มุกคัดพิเศษ 3 เม็ด ขนาดกว่า 15 มม. สื่อถึงความงดงามนิรันดร์และพลังแห่งการเบ่งบานมงกุฎยังประดับด้วย เพชรสีขาว 1,960 เม็ด แทนปีแรกที่จัดการประกวด นางงามนานาชาติ (1960) ผสานงานฝีมืออัญมณีขั้นสูงจนกลายเป็นผลงานพิเศษของการประกวดนางงามนานาชาติ

 แกลเลอรีมงกุฎนางงามนานาชาติ 

  ผู้ชนะการประกวดในช่วงไม่กี่ปี  

ครั้งที่ ปี ประเทศ ผู้ดำรงตำแหน่งเวทีประกวดระดับชาติ สถานที่จัดประกวด ผู้เข้าประกวด2020 — 2021 การประกวดไม่จัดขึ้นเนื่องจาก การระบาดทั่วของโควิด-1960 2022    ยัสมิน เซลแบร์ค (Jasmin Selberg) มิสอินเตอร์เนชันแนลเยอรมนี โตเกียว, ญี่ปุ่น 7661 2023  อันเดรอา รูบิโอ (Andrea Rubio) มิสเวเนซุเอลา7062 2024  ฮหวิ่ญ ถิ ทัญ ถวี (Huỳnh Thị Thanh Thủy) มิสเวียดนาม7163 2025  กาตาลินา ดูเก (Catalina Duque)เซโญริตา โกลอมเบีย80

ทำเนียบนางงามนานาชาติ

 รางวัลพิเศษ 

 ตัวแทนประเทศไทย 

 ปี ผู้ดำรงตำแหน่ง จังหวัด ตำแหน่งในการประกวด รางวัลพิเศษ 1968 รุ่งทิพย์ ภิญโญ ลำพูน รองอันดับ 4  1969 อุษณีย์ เพ็ญพิมล นครศรีธรรมราช รองอันดับ 4 1970 พนารัตน์ พิสุทธิศักดิ์กรุงเทพมหานคร เข้ารอบ 15 คนสุดท้าย  1971 สุภัค ลิขิตกุลกรุงเทพมหานคร รองอันดับ 1 1972 สรินยา ทัตตวรกรุงเทพมหานคร ไม่ผ่านเข้ารอบ 1973 จินตนา เตชะมณีวัฒน์กรุงเทพมหานคร เข้ารอบ 15 คนสุดท้าย 1974 ยุวดี ศิริรัชตากรุงเทพมหานคร  ไม่ผ่านเข้ารอบ 1976 ดวงรัตน์ ทวีโชคทรัพย์สินกรุงเทพมหานคร ไม่ผ่านเข้ารอบ 1977 อำภา ภูษิต นนทบุรี ไม่ผ่านเข้ารอบ 1979 ปัทมาวดี แอนกรุงเทพมหานคร ไม่ผ่านเข้ารอบ 1980 วนาลี เตมีรักษ์กรุงเทพมหานคร ไม่ผ่านเข้ารอบ 1981 ศรีนวล อัตตะสาระกรุงเทพมหานคร เข้ารอบ 15 คนสุดท้าย 1982 กานดา เตชะประทีปกรุงเทพมหานคร เข้ารอบ 15 คนสุดท้าย 1983 กษมา เสนาวัฒน์กรุงเทพมหานคร ไม่ผ่านเข้ารอบ 1984 ปราณี เมียวนวมกรุงเทพมหานคร ไม่ผ่านเข้ารอบ 1985 ศศิมาภรณ์ ไชยโกมล †  ชลบุรี ไม่ผ่านเข้ารอบ 1986 จันทนี สิงห์สุวรรณกรุงเทพมหานคร ไม่ผ่านเข้ารอบ 1987 ประภาพรรณ บำรุงไทย พิษณุโลก ไม่ผ่านเข้ารอบ 1988 ภัสสร บุญยเกียรติ กรุงเทพมหานคร ไม่ผ่านเข้ารอบ  1989 พิมพิไล ไชโย น่าน ไม่ผ่านเข้ารอบ 1990 ลักษมี เทียนกันฑ์เทศน์† นครสวรรค์ ไม่ผ่านเข้ารอบ 1992  พรนภา เทพทินกรกรุงเทพมหานคร ไม่ผ่านเข้ารอบ 1993  ศุภศิริ พยัคฆศิริกรุงเทพมหานคร ไม่ผ่านเข้ารอบ 1995 อรัญญาภรณ์ จตุรพรพันธ์ สงขลาไม่ผ่านเข้ารอบ  2000 สรียาวรรธน์ พงศ์ขจรกรุงเทพมหานคร ไม่ผ่านเข้ารอบ  2001 กนิฏฐกัณฑ์ แสงประจักษ์สกุลกรุงเทพมหานคร ไม่ผ่านเข้ารอบ 2002 ปิยะนุช ฉ่ำบุญ พิษณุโลก เข้ารอบ 12 คนสุดท้าย 2003 ปวีณา บำรุงรส ร้อยเอ็ด เข้ารอบ 12 คนสุดท้าย 2004 สุนิสา ผาสุข สิงห์บุรี ไม่ผ่านเข้ารอบ 2005 สุกัญญา พิมมล นครสวรรค์ ไม่ผ่านเข้ารอบ 2006 วาสนา วงษ์บุญตรีกรุงเทพมหานคร เข้ารอบ 12 คนสุดท้าย  2007 ชมพูเนกย์ บดินทร์วรวัฒน์ สมุทรปราการ ไม่ผ่านเข้ารอบ 2008 พนัสรมย์ คุ้มกิจ สงขลา ไม่ผ่านเข้ารอบ 2009 พิชา นามประดิษฐ์ กาญจนบุรี ไม่ผ่านเข้ารอบ 2010 ปิยภรณ์ ดีจริง นครราชสีมา รองอันดับ 1  2011 กัณตพัฒน์ พีรดาชัยนรินทร์ ราชบุรี เข้ารอบ 15 คนสุดท้าย  2012 รุ่งสินี ปัญจบุรี ลำพูน ไม่ผ่านเข้ารอบ 2013 ชลธิชา เที่ยงธรรม ชลบุรี เข้ารอบ 15 คนสุดท้าย 2014 ปุณิกา กุลสุนทรรัตน์ ประจวบคีรีขันธ์ รองอันดับ 2 2015 ศศิ สินทวี สงขลา เข้ารอบ 10 คนสุดท้าย 2016 ภัททิยา พงศ์ไทย ยะลา เข้ารอบ 15 คนสุดท้าย2017 รติยาภรณ์ ชูแก้วสงขลา เข้ารอบ 15 คนสุดท้าย2018 กีรติกา จารุรัตน์จามร พิษณุโลก เข้ารอบ 15 คนสุดท้าย2019สิรีธร ลีห์อร่ามวัฒน์ กรุงเทพมหานคร มิสอินเตอร์เนชันแนล 2019 2022 ฤๅชนก มีแสง ชลบุรี ไม่ผ่านเข้ารอบ2023สุภาภรณ์ ฤทธิพฤกษ์ลำพูนเข้ารอบ 7 คนสุดท้าย 2024อภิสรา ธาดาดลทิพย์เชียงใหม่ ไม่ผ่านเข้ารอบ 2025จารุปิยา บริบาลบุรีภัณฑ์เชียงใหม่เข้ารอบ 20 คนสุดท้าย

  ดูเพิ่ม 
 รายการประกวดความงาม

 อ้างอิง 

 แหล่งข้อมูลอื่น 
 เว็บไซต์การประกวดอย่างเป็นทางการ
 เฟซบุ๊กการประกวดอย่างเป็นทางการ


หมวดหมู่:การประกวดนางงามระดับนานาชาติ
หมวดหมู่:องค์การที่ก่อตั้งในปี พ.ศ. 2503